cyanic-selkie/wikianc huggingface dataset:
ব্স্কাল-ব্জাং-র্গ্যা-ম্ত্শো
দলাই লামা হিসেবে চিহ্নিতকরণ
ষষ্ঠ দলাই লামা ত্শাংস-দ্ব্যাংস-র্গ্যা-ম্ত্শো নিজের পুনর্জন্মের ভবিষ্যদ্বাণীর ওপর ভিত্তি করে একটি কবিতা রচনা করেন যেখানে তিনি মৃত্যুর পর লি-থাং অঞ্চল থেকে ফিরে আসবেন বলে জানিয়েছিলেন। ব্স্কাল-ব্জাং-র্গ্যা-ম্ত্শোর জন্মের পর থেকে পূর্ব তিব্বতে দলাই লামার পুনর্জন্মের আবির্ভাব ঘটেছে বলে সংবাদ ছড়িয়ে পড়ে। এই সময় লাসা শহরের শাসনকর্তা কোশোত মঙ্গোল নেতা ল্হাজাং খান তার পুত্র ঙ্গাগ-দ্বাং-য়ে-শেস-র্গ্যা-ম্ত্শোকে ষষ্ঠ দলাই লামা হিসেবে অধিষ্ঠিত করেছিলেন, কিন্তু অধিকাংশ তিব্বতীরা তাকে দলাই লামা হিসেবে স্বীকার করতে রাজী ছিলেন না। নতুন দলাই লামার আবির্ভাবের খবর পেয়ে অখুশি ল্হাজাং খান নোর-বু-দ্ঙ্গোস-গ্রুব নামক এক আধিকারিককে ব্যাপারটি অনুসন্ধান করতে পূর্ব তিব্বত পাঠান। এই আধিকারিক রাজরোষ থেকে ব্স্কাল-ব্জাং-র্গ্যা-ম্ত্শোকে বাঁচানোর উদ্দেশ্যে তাকে প্রকৃত দলাই লামা হিসেবে স্বীকৃতি দেননি এবং তার পরামর্শে পিতা ব্সোদ-নাম্স-দার-র্গ্যাস শিশুটিকে নিয়ে নিরাপদ স্থানে আশ্রয় নেন। ১৭১৪ খ্রিষ্টাব্দে ব্সোদ-নাম্স-দার-র্গ্যাস তার পুত্রকে স্দে-দ্গে রাজ্যে আশ্রয় লাভের জন্য অনুরোধ করলে ব্স্তান-পা-ত্শে-রিং নামক ঐ রাজ্যের রাজকুমার তার অনুরোধে সাড়া দেন। কোকোনরের মঙ্গোল নেতা চিংওয়াং বতুর্তাইজি ত্শাংস-দ্ব্যাংস-র্গ্যা-ম্ত্শোকে খাম্স থেক আমদো অঞ্চলে সরিয়ে নিয়ে যেতে সহায়তা করেন। এরপর গোপণে ত্শাংস-দ্ব্যাংস-র্গ্যা-ম্ত্শোকে সপ্তম দলাই লামা হিসেবে স্বীকৃতি দেওয়া হয়। ১৭১৬ খ্রিষ্টাব্দে কাংজি সম্রাট একটি চীনা-তিব্বতী-মঙ্গোল অশ্বারোহী বাহিনীর তত্ত্বাবধানে সপ্তম দলাই লামাকে স্কু-'বুম বৌদ্ধবিহার নিয়ে যাওয়ার জন্য রাজপ্রতিনিধি পাঠান। এই বিহারেই সপ্তম দলাই লামাকে সর্বসমক্ষে আনুষ্ঠানিক স্বীকৃতি প্রদান করা হয়  ও তাকে শিক্ষা প্রদান করা হয়। ব্লো-ব্জাং-ব্স্তান-পা'ই-র্গ্যাল-ম্ত্শান  নামক দ্বিতীয় ছু-ব্জাং  উপাধিধারী বৌদ্ধ লামা তাকে শিক্ষার্থীর শপথ প্রদান করেন।
লাসা যাত্রা
১৭১৭ খ্রিষ্টাব্দে দ্জুঙ্গার মোঙ্গল সেনাবাহিনী মধ্য তিব্বত আক্রমণ করে ল্হাজাং খানকে হত্যা করে এবং তার পুত্র ঙ্গাগ-দ্বাং-য়ে-শেস-র্গ্যা-ম্ত্শোকে দলাই লামার পদ থেকে সরিয়ে দেয়। কিন্তু এরপর তারা ব্যাপক হারে লুঠপাট, ধর্ষণ ও হত্যাকাণ্ড শুরু করে। তারা এই সময় সালুঈন নদীর যুদ্ধে চিং সাম্রাজ্যের একটি সেনাবাহিনীকে ধ্বংস করে।  ১৭২০ খ্রিষ্টাব্দে কাংজি সম্রাট দ্বারা প্রেরিত চীনা-তিব্বতী সেনাবাহিনী একটি বড় সামরিক অভিযানে দ্জুঙ্গার মোঙ্গলদের তিব্বত থেকে হঠিয়ে দিতে সক্ষম হয়।  চিং রাজপুত্র ইয়িন্তি (胤禵) এবং তিব্বতী বৌদ্ধধর্মের প্রতিনিধিদের নেতৃত্বে এই বাহিনী ১৭২১ খ্রিষ্টাব্দে ব্স্কাল-ব্জাং-র্গ্যা-ম্ত্শোকে স্কু-'বুম বৌদ্ধবিহার থেকে লাসা শহরে নিয়ে আসেন। ১৭২০ খ্রিষ্টাব্দের নভেম্বর মাসে পঞ্চম পাঞ্চেন লামা তাকে ভিক্ষুর শপথ প্রদান করেন। এই সময় তার উল্লেখযোগ্য শিক্ষক ছিলেন ব্লো-ব্জাং-দার-র্গ্যাস, দ্পাল-ল্দান-গ্রাগ্স-পা প্রভৃতি বিখ্যাত বৌদ্ধ পণ্ডিত।
মঙ্গোল বিদ্রোহ
কাংজি সম্রাটের মৃত্যুর পর ইয়োংঝেংয়ের শাসনকালে ১৭২৩ খ্রিষ্টাব্দে মোঙ্গলরা কোকোনর অঞ্চলে চিং সাম্রাজ্যের বিরুদ্ধে লড়াই শুরু করে দেয়। এর বিপরীতে ইয়োংঝেং ও তার মাঞ্চু সেনাবাহিনী পোড়ামাটি নীতি অবলম্বন করে আমদো অঞ্চলে বিদ্রোহী মঙ্গোলদের সমর্থক হিসেবে পরিচিত তিব্বতীদের বৌদ্ধবিহার ও ঘরবাড়িগুলিকে ধূলিসাৎ করে দেয়। এই লড়াইয়ে সপ্তম দলাই লামার শিক্ষক ব্লো-ব্জাং-ব্স্তান-পা'ই-র্গ্যাল-ম্ত্শান নামক দ্বিতীয় ছু-ব্জাং  উপাধিধারী বৌদ্ধ লামার মৃত্যু ঘটে। এরপর সপ্তম দলাই লামার অনুরোধে চিং সম্রাট ইয়োংঝেং আমদো অঞ্চলে ক্ষতিগ্রস্ত বৌদ্ধবিহারগুলির সংস্কারের নির্দেশ দেন।
নির্বাসন
পোতালা প্রাসাদে সপ্তম দলাই লামা অধিষ্ঠিত থাকলেও মধ্য তিব্বতের মূল ক্ষমতা চিং সাম্রাজ্যের হাতেই ছিল। তিব্বত শাসনের উদ্দেশ্যে তারা খাং-ছেন-নাস-ব্সোদ-নাম্স-র্গ্যাল-পো, ঙ্গা-ফোদ-র্দো-র্জে-র্গ্যাল-পো , লুম-পা-বা-ব্ক্রা-শিস-র্গ্যাল-পো , স্ব্যার-রা-বা-ব্লো-গ্রোস-র্গ্যাল-পো এবং ফো-ল্হা-নাস-ব্সোদ-নাম্স-স্তোব্স-র্গ্যাস  নামক পাঁচজন তিব্বতী অভিজাতের ওপর সমস্ত ক্ষমতা অর্পণ করেন। সপ্তম দলাই লামার পিতা ব্সোদ-নাম্স-দার-র্গ্যাস  এই ক্ষমতার কেন্দ্রে সামিল হয়ে পড়েন। ১৭২৭ খ্রিষ্টাব্দে ঙ্গা-ফোদ-র্দো-র্জে-র্গ্যাল-পো, লুম-পা-বা-ব্ক্রা-শিস-র্গ্যাল-পো, স্ব্যার-রা-বা-ব্লো-গ্রোস-র্গ্যাল-পো এই তিন অভিজাত ব্সোদ-নাম্স-দার-র্গ্যাসের সাথে মিলিত ভাবে ষড়যন্ত্র করে খাং-ছেন-নাস-ব্সোদ-নাম্স-র্গ্যাল-পোকে সপরিবারে হত্যা করে। ফো-ল্হা-নাস-ব্সোদ-নাম্স-স্তোব্স-র্গ্যাস এই হত্যাকান্ডের খবর শুনে সৈন্যবাহিনী নিয়ে মধ্য তিব্বতের বিভিন্ন দুর্গ অধিকারে নিয়ে নেন। এরপর তার সমর্থনে চিং সম্রাট মাঞ্চু সেনাবাহিনী পাঠালে এই বিদ্রোহ দমন করা হয়। তিব্বতের সমগ্র ক্ষমতা ফো-ল্হা-নাস-ব্সোদ-নাম্স-স্তোব্স-র্গ্যাসের ওপর ন্যস্ত হয়। ক্ষমতা লাভের পর তিনি সপ্তম দলাই লামাকে লাসা থেকে নির্বাসিত করে খাম্স অঞ্চলের পূর্বপ্রান্তে ম্গার-থার  নামক এক নব্য প্রতিষ্ঠিত বৌদ্ধবিহারে পাঠিয়ে দেন।
প্রত্যাবর্তন
পরবর্তী আট বছর সপ্তম দলাই লামা ধর্ম শিক্ষা ও সাধনায় মনোনিবেশ করেন। এই সময় তার সর্বাপেক্ষা উল্লেখযোগ্য শিক্ষক ছিলেন ঙ্গাগ-দ্বাং-ম্ছোগ-ল্দান নামক বিখ্যাত বৌদ্ধ পণ্ডিত। ১৭৩৫ খ্রিষ্টাব্দে চিং সম্রাট ইয়োংঝেংয়ের সিদ্ধান্তে সপ্তম দলাই লামাকে লাসা প্রত্যাবর্তনের নির্দেশ দেওয়া হয়। সপ্তম দলাই লামা শুধুমাত্র ধর্মীয় কার্যকলাপেই সীমাবদ্ধ থাকবেন, এই শর্তে ফো-ল্হা-নাস-ব্সোদ-নাম্স-স্তোব্স-র্গ্যাস এই নির্দেশ মেনে নেন। ইয়োংঝেংয়ের নির্দেশে পাঁচশো ধর্মীয় ও রাজনৈতিক প্রতিনিধি তাকে লাসা নিয়ে যান। এই ধর্মীয় রাজপ্রতিনিধিদলের নেতৃত্ব দেন রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু  উপাধিধারী লামা, যিনি পরবর্তী দুই বছর সপ্তম দলাই লামার অন্যতম প্রধান শিষ্য হন।
রাজনৈতিক ক্ষমতালাভ
১৭৪৭ খ্রিষ্টাব্দে ফো-ল্হা-নাস-ব্সোদ-নাম্স-স্তোব্স-র্গ্যাস মৃত্যুবরণ করলে তার দ্বিতীয় পুত্র 'গ্যুর-মেদ-র্নাম-র্গ্যাল তিব্বতের শাসনভার লাভ করেন। তিনি চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন।  এরফলে মাঞ্চু আম্বানদের নির্দেশে 'গ্যুর-মেদ-র্নাম-র্গ্যালকে হত্যা করা হলে লাসায় দাঙ্গার সূত্রপাত ঘটে। এই দাঙ্গায় তিব্বতীদের হাতে বেশ কিছু চীনা ও আম্বানদের হত্যা করা হয়। চিং সম্রাট চিয়ানলোং (乾隆) তিব্বতে যে প্রতিনিধিদল পাঠান, তারা দাঙ্গাকারীদের কারাদন্ড ও মৃত্যুদন্ড দেন। এই সময় চিয়ানলোং সিদ্ধান্ত নেন যে, তিব্বতের শাসনভার তিব্বতীদের হাতে না রেখে দুইজন আম্বানের দায়িত্বে রাখা হবে। কিন্তু মাঞ্চুদের সরাসরি অধীনে না রেখে তিব্বতীদের দলাই লামার রাজনৈতিক ক্ষমতাধীনে রাখার ব্যাপারে এই সময় সপ্তম দলাই লামার শিষ্য রোল-পা'ই-র্দো-র্জে সম্রাটকে বোঝাতে সক্ষম হন। এরফলে 'গ্যুর-মেদ-র্নাম-র্গ্যালের প্রভাবাধীন গোষ্ঠীর হাত থেকে ক্ষমতা সপ্তম দলাই লামা ও মাঞ্চু আম্বানদের হাতে অর্পিত হয়।
প্রশাসনিক কৃতিত্ব
১৭৫১ খ্রিষ্টাব্দে ব্কা'-শাগ বা মন্ত্রী পরিষদ নামক পদের সৃষ্টি করা সপ্তম দলাই লামার সর্বাপেক্ষা উল্লেখযোগ্য কৃতিত্ব। এই ব্যবস্থা তিব্বতে ১৯৫৯ খ্রিষ্টাব্দ পর্যন্ত চালু ছিল এবং বর্তমানে ভারতে আশ্রিত কেন্দ্রীয় তিব্বতী প্রশাসনেও চালু রয়েছে। এইব্যবস্থার ফলে একজন ব্যক্তির ওপর সমস্ত ক্ষমতা অর্পিত না হয়ে ক্ষমতার বিকেন্দ্রীকরণ ঘটে।
১৭৫৪ খ্রিষ্টাব্দে সপ্তম দলাই লামা সাধারন কর্মচারীদের শিক্ষার উদ্দেশ্যে কিছু নতুন বিদ্যালয় স্থাপন করেন যেখানে লিপি অঙ্কন, জ্যোতিষ ও সাহিত্য সম্বন্ধে পড়ানো হত। পোতালা প্রাসাদের নিকটে অবস্থিত 'দোদ-দ্পাল নামক শিল্পকর্মশালা এই সকল বিদ্যালয়ের মধ্যে সর্বাপেক্ষা উল্লেখযোগ্য। এর সঙ্গে য়িগ-ত্শাং-লাস-খুং  নামক নথিপত্র সংকলন কেন্দ্র স্থাপন করাও হয়। এই সমস্ত কেন্দ্রগুলি তিব্বতের ধর্মীয় প্রশাসনকে সুচারুরূপে চালু রাখতে উপযোগী হয়।
পাভো নুরমি
থাম্ব|১৯২০ সালের গ্রীষ্মকালীন অলিম্পিকে নুরমি পাভো জোহাননেস নুরমি (১৩ জুন ১৮৯৭ – ২ অক্টোবর ১৯৭৩) ছিলেন একজন ফিনিশীয় মাঝারি ও লম্বা দূরত্বের দৌড়বিদ। তার ডাক নাম ছিল "উড়ন্ত ফিন" কারণ তিনি ২০ শতকের গোড়ার দিকে দূরবর্তী দৌড়ের খেলায় আধিপত্য করেছেন। নুরমি ১৫০০ মিটার থেকে ২০ কি.মি দূরত্বের দৌড়ের খেলায় ২২টি আনুষ্ঠানিক বিশ্ব রেকর্ড করেন, এবং অলিম্পিক ক্রীড়া প্রতিযোগিতায় ১২টি ইভেন্টে অংশ নিয়ে নয়টি স্বর্ণপদক ও তিনটি রৌপ্য পদক লাভ করেন। ক্যারিয়ারের শিখরে থাকাকালীন, নুরমি ৮০০ মিটার ও তদোর্ধ্ব দৌড়ের ১২১টি প্রতিযোগিতায় ছিলেন অপরাজিত। তার ১৪ বছরের ক্যারিয়ার জুড়ে, তিনি ১০০০ মিটারের মেঠো পথ অতিক্রম করার ইভেন্টগুলোতে অপ্রতিদ্বন্দ্বী ছিলেন।
শ্রমজীবী পরিবারে জন্ম নেয়া নুরমি ১২ বছর বয়সে বিদ্যালয় ছেড়ে দেন তার পরিবারকে যোগান দেয়ার জন্য। ১৯১২ সালে তিনি হাননেস কোলেমাইনেনে র অলিম্পিক কীর্তি দ্বারা অনুপ্রাণিত হন এবং একটি কঠোর প্রশিক্ষণ কর্মসূচি গড়ে তুলতে আরম্ভ করেন। নুরমির উন্নতি শুরু হয় সামরিক বাহিনীতে তার চাকরির সময় থেকে, তিনি জাতীয় পর্যায়ে রেকর্ড সৃষ্টি করেন এবং তারপরেই ১৯২০ সালের গ্রীষ্মকালীন অলিম্পিকে যোগ দেন। ৫০০০ মিটারের দৌড়ে রৌপ্য জেতার পর তিনি যথাক্রমে ১০,০০০ মিটার ও মেঠো পথের দৌড়ে স্বর্ণপদক অর্জন করেন। ১৯২৩ সালে, নুরমি প্রথম দৌড়বিদ হিসাবে একাধারে মাইল দৌড়, ৫০০০ মি ও ১০,০০০ মি প্রতিযোগিতায় বিশ্ব রেকর্ড করেন, এ এমন এক কীর্তি যার আজ পর্যন্ত পুনরাবৃত্তি হয়নি। মাত্র এক ঘণ্টার ব্যবধানে তিনি ১৫০০ মি ও ৫০০০ মি রেসের দুইটি বিশ্ব রেকর্ড গড়েন, এবং দুই ঘণ্টার ব্যবধানে উভয় দৌড়ে স্বর্ণপদক অর্জন করেন ১৯২৪ অলিম্পিকে। আপাতদৃষ্টে প্যারিস তাপ প্রবাহ দ্বারা অনাক্রান্ত, নুরমি তার প্রতিটি রেসে জয়ী হন এবং পাঁচটি স্বর্ণপদক নিয়ে বাড়ি ফেরেন, যদিও তিনি হতাশ ছিলেন কারণ ফিনিশীয় কর্মকর্তারা তাকে ১০,০০০ মি দৌড়াতে দিতে অস্বীকার করে।
১৯২৫ সালে ক্লান্তিকর যুক্তরাষ্ট্র সফরের পর আঘাত ও অনুপ্রেরণার সঙ্কটের সাথে লড়াই করতে করতে, নুরমি তার দীর্ঘদিনের দুই প্রতিদ্বন্দ্বী ভিল্লে রিতোলা ও এডভিন ওয়াইডকে আবিষ্কার করেন আগের চেয়েও গুরুতর চ্যালেঞ্জকারী হিসাবে। ১৯২৮ এর গ্রীষ্মকালীন অলিম্পিকে, নুরমি ১০,০০০ মিটারের শিরোপা পুনরুদ্ধার করলেও ৫০০০ মি দৌড় ও ৩০০০ মি স্টিপলচেসে সোনা জিততে ব্যর্থ হন। এরপর তিনি লম্বা দূরত্বের প্রতি মনোযোগ দেন, এক ঘণ্টার দৌড় ও ২৫ মাইল ম্যারাথন প্রভৃতি ইভেন্টে বিশ্ব রেকর্ড ভাঙেন। নুরমি চেয়েছিলেন তার ক্যারিয়ার কোনো ম্যারাথন স্বর্ণপদক জেতার মধ্য দিয়ে শেষ করতে, যেমনটা করেছিলেন তার আদর্শ কোলেমাইনেন। একটি বিতর্কিত ঘটনা যাতে ফিনল্যান্ড-সুইডেন সম্পর্ক শীতল হয় এবং একটি আন্তঃআইএএএফ যুদ্ধ সূচনা করে, তাতে ১৯৩২ সালের ক্রীড়াকে সামনে রেখে নুরমিকে অব্যহতি দেয় একটি আইএএএফ কাউন্সিল যারা নুরমির অপেশাদার অবস্থাকে প্রশ্নবিদ্ধ করে; উদ্বোধনী অনুষ্ঠানের দুই দিন আগে, কাউন্সিল তাকে প্রতিযোগীর তালিকা থেকে বাদ দেয়। যদিও নুরমিকে কখনো পেশাদার ঘোষিত করা হয় না, ১৯৩৪ সালে তার অব্যহতি নিশ্চিত হয়ে পড়ে এবং তিনি দৌড়ান থেকে অবসর নেন।
পরবর্তীতে নুরমি ফিনিশীয় দৌড়বিদদের প্রশিক্ষণ দেন, শীতকালীন যুদ্ধের সময় ফিনল্যান্ডের হয়ে তহবিল গঠন করেন, এবং জীবিকা নির্বাহ করেন হরেক মাল বিক্রেতা, ভবন নির্মাণ ঠিকাদার ও শেয়ারের দালাল হিসাবে, অবশেষে পরিণত হন ফিনল্যান্ডের অন্যতম ধনী ব্যক্তিতে। ১৯৫২ সালে, হেলসিঙ্কিতে গ্রীষ্মকালীন অলিম্পিকে তিনি অলিম্পিক মশাল প্রজ্বলন করেন। নুরমির দৌড়ের গতি ও অধরা ব্যক্তিত্ব "ভূতুড়ে ফিন" প্রভৃতি ডাকনামের জন্ম দেয়, যখন তার অর্জন, প্রশিক্ষণ পদ্ধতি ও দৌড়ের স্টাইল ভবিষ্যৎ প্রজন্মের মধ্য- এ লম্বা-দূরত্বের দৌড়বিদদের অনুপ্রাণিত করে। নুরমি, যিনি কিনা হাতে থামা ঘড়ি ছাড়া দৌড়াতেন না বললেই চলে, তাকে "জোড় পদক্ষেপ" কৌশল ও দৌড়ের বিশ্লেষণী ধারা উদ্ভাবনের কৃতিত্ব দেয়া হয়, এবং কৃতিত্ব দেয়া হয় দৌড় প্রতিযোগিতাকে একটি মুখ্য আন্তর্জাতিক ক্রীড়া হিসাবে প্রতিষ্ঠিত করার জন্য।
জীবন সূচনা
নুরমির জন্ম হয় ফিনল্যান্ডের টুরকুতে, কাঠমিস্ত্রি জোহান ফ্রেডরিক নুরমি ও তার স্ত্রী মাতিলদা উইলহেলমিনা লাইনের ঘরে। নুরমির ভাইবোন সিরি, সারা, মারতি ও লাহজার জন্ম হয় যথাক্রমে ১৮৯৮, ১৯০২, ১৯০৫ ও ১৯০৮ সালে। ১৯০৩ সালে, নুরমি পরিবার রাউনিসটুলা থেকে মধ্য টুরকুর একটি ৪০ বর্গমিটারের বাড়িতে স্থানান্তরিত হয়, যেখানে পাভো নুরমি বাস করেছেন ১৯৩২ সাল পর্যন্ত। শিশু নুরমি ও তার বন্ধুরা লম্বা-দূরত্বের ইংরেজ দৌড়বিদ আলফ্রেড শ্রাব দ্বারা অনুপ্রাণিত হয়। তারা নিয়মিত ছয় কিলোমিটার (চার মাইল) দৌড়ে অথবা হেঁটে রুইসালোতে যেত সাঁতার কাঁটার জন্য, এবং ফিরে আসত, কখনো কখনো দিনে দুইবার। এগার বছর বয়সে, নুরমি ৫:০২ মিনিটে ১৫০০ মিটার দৌড়াত। নুরমি বাবা জোহান মারা যান ১৯১০ সালে এবং তার এক বছর মারা যান বোন লাহজা। পরিবারটি আর্থিক দুর্ভোগের মধ্যে পড়ায়, তাদের রান্নাঘর অপর একটি পরিবারকে ভাড়া দেয় আর নিজেরা একটিমাত্র ঘরে বাস করতে থাকে। মেধাবী ছাত্র নুরমি একটি বেকারিতে বাহকের কাজ নেয়ার জন্য বিদ্যালয় ছেড়ে দেয়। যদিও তার সক্রিয়ভাবে দৌড়াদৌড়ি বন্ধ হয়ে যায়, তবু টুরকুর খাড়া ঢালে ভারী ভারী মালবাহী গাড়ি ঠেলতে গিয়ে তার প্রচুর ব্যায়াম হয়। পরবর্তীতে সেই চড়াইগুলোকে তিনি তার পিঠ ও পায়ের পেশিকে শক্ত করার কৃতিত্ব দিয়েছেন।
১৫ বছর বয়সে, নুরমি খেলাধুলার প্রতি তার আগ্রহকে পুনরুজ্জীবিত করেন হাননেস কোলেহমাইনেনের ক্রীড়াকৌশলের দ্বারা, যার সম্বন্ধে বলা হোত তিনি ১৯১২ সালের গ্রীষ্মকালীন অলিম্পিকে "ফিনল্যান্ডকে পৃথিবীর মানচিত্রে দৌড় করিয়েছেন"। কিছুদিন পর তিনি তার প্রথম জোড়া স্নিকার ক্রয় করেন। নুরমি প্রাথমিকভাবে গরমকালে ময়দানে দৌড়ে ও শীতকালে বরফের ওপর দৌড়ে প্রশিক্ষণ নেন। ১৯১৪ সালে, নুরমি তুরুন আরহেইলুলিটো ক্রীড়া সঙ্ঘে যোগ দেন এবং ৩০০ মিটারে তার প্রথম রেস জেতেন। দুই বছর পর, তিনি হাঁটা, দৌড় ও ব্যায়ামের মধ্য দিয়ে তার প্রশিক্ষণকে ঝালিয়ে নেন। টুরকুতে এবি এইচ আহলবার্গ এন্ড কো কর্মশালায় নতুন চাকরির মাধ্যমে তিনি তার পরিবারের জন্য জোগান দেন, সেখানে তিনি কাজ করেন ১৯১৯ সালের এপ্রিল পর্যন্ত যতদিন না সেনাবাহিনীতে যোগ দেন পরি ব্রিগেডে একটি মেশিনগান কোম্পানিতে। ১৯১৮ সালের ফিনিশীয় গৃহযুদ্ধে, নুরমি রাজনৈতিকভাবে নিস্ক্রিয় থাকেন এবং তার কাজকর্ম ও অলিম্পিকের লক্ষ্য অর্জনে মনোনিবেশ করেন। যুদ্ধের পর, তিনি নবগঠিত ফিনিশীয় শ্রমিক ক্রীড়া ফেডারেশনে যোগ না দেয়ার সিদ্ধান্ত নেন, বরং ফেডারেশনের প্রধানের উদ্দেশ্যে নিবন্ধ লেখেন এবং তার বহু সহকর্মী ও ক্রীড়াবিদদের মাঝে বিদ্যমান বৈষম্যের সমালোচনা করেন।
বাংলাদেশী টুয়েন্টি২০ আন্তর্জাতিক ক্রিকেটারদের তালিকা
এটি বাংলাদেশী টুয়েন্টি২০ আন্তর্জাতিক ক্রিকেটারদের তালিকা। আন্তর্জাতিক ক্রিকেটে বর্তমানে প্রধান আকর্ষণ হচ্ছে টুয়েন্টি২০ আন্তর্জাতিক, যাতে আন্তর্জাতিক ক্রিকেট কাউন্সিলের অনুমোদনক্রমে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে মর্যাদাপ্রাপ্ত দু’টি ক্রিকেট দলের মধ্যে অনুষ্ঠিত ২০ ওভারের খেলা। টুয়েন্টি২০ ক্রিকেটের যাবতীয় নিয়ম-কানুন টুয়েন্টি২০ আন্তর্জাতিকের খেলায় প্রয়োগ করা হয়। বাংলাদেশ ক্রিকেট দল ২০০৬ সালে জিম্বাবুয়ের বিপক্ষে সর্বপ্রথম টুয়েন্টি২০ আন্তর্জাতিকে অংশগ্রহণ করে। <abbr title="সর্বদাই হালনাগাদ করা প্রয়োজন">২২ সেপ্টেম্বর, ২০১৬ তারিখ পর্যন্ত সর্বমোট <abbr title="সর্বদাই হালনাগাদ করা প্রয়োজন">৫৫জন ক্রিকেটার বাংলাদেশ জাতীয় ক্রিকেট দলের হয়ে টুয়েন্টি২০ আন্তর্জাতিকে অংশগ্রহণ করেছেন। যেদিন একজন খেলোয়াড় তার প্রথম টি২০আই ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টি২০আই ম্যাচে তার প্রথম ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যান ৬ জুলাই, ২০১৫ তারিখ অনুযায়ী সঠিক।
জাপোরিজিয়া পারমাণবিক বিদ্যুৎ কেন্দ্র
জাপোরিজিয়া পারমাণবিক বিদ্যুৎ কেন্দ্র ( Запорізька атомна електростанція ) দক্ষিণ-পূর্ব ইউক্রেনে অবস্থিত ইউরোপের বৃহত্তম পারমাণবিক বিদ্যুৎ কেন্দ্র এবং বিশ্বের ১০ম বৃহত্তম পারমাণবিক বিদ্যুৎ কেন্দ্র। এটি ২০২২ সাল থেকে রাশিয়ার নিয়ন্ত্রণে রয়েছে। এটি সোভিয়েত ইউনিয়ন দ্বারা ডিনিপার নদীর উপর কাখোভকা জলাধারের দক্ষিণ তীরে এনেরহোদার শহরের কাছে নির্মিত হয়েছিল। এটি এনার্জায়াটম কোম্পানি দ্বারা পরিচালিত হয়, যারা ইউক্রেনের অন্য তিনটি পারমাণবিক বিদ্যুৎ কেন্দ্রও পরিচালনা করে। থাম্ব|250x250পিক্সেল| ২৭ ফেব্রুয়ারি ২০২২ এ তোলা জাপোরিজিয়া পারমাণবিক বিদ্যুৎ কেন্দ্রের ল্যান্ডস্যাট ৯ এর ছবি প্ল্যান্টে ছয়টি VVER-1000 প্রেসারাইজড লাইট ওয়াটার নিউক্লিয়ার রিঅ্যাক্টর (PWR) রয়েছে, প্রতিটিতে <sup about="#mwt34" data-cx="[{&quot;adapted&quot;:true,&quot;partial&quot;:false,&quot;targetExists&quot;:true,&quot;mandatoryTargetParams&quot;:[],&quot;optionalTargetParams&quot;:[]}]" data-mw="{&quot;parts&quot;:[{&quot;template&quot;:{&quot;target&quot;:{&quot;wt&quot;:&quot;Sup&quot;,&quot;href&quot;:&quot;./টেমপ্লেট:Sup&quot;},&quot;params&quot;:{&quot;1&quot;:{&quot;wt&quot;:&quot;235&quot;}},&quot;i&quot;:0}}]}" data-ve-no-generated-contents="true" id="mwIg" typeof="mw:Transclusion">235 U ( LEU ) এবং 950 মেগাওয়াট ই উৎপাদন করা হয়, মোট আউটপুট ৫,৭০০ মেগাওয়াট ই । প্রথম পাঁচটি ধারাবাহিকভাবে ১৯৮৫ থেকে ১৯৮৯ সালের মধ্যে কাজে আনা হয়েছিল এবং ষষ্ঠটি ১৯৯৫ সালে যোগ করা হয়েছিল। প্ল্যান্টটি পারমাণবিক শক্তি থেকে প্রাপ্ত দেশের প্রায় অর্ধেক বিদ্যুত উৎপন্ন করে, এবং ইউক্রেনে উৎপাদিত মোট বিদ্যুতের এক পঞ্চমাংশেরও বেশি এখানে উৎপাদিত হয়।
৪ঠা মার্চ ২০২২ এ, ইউক্রেনে রাশিয়ার আক্রমণের এনেরহোদার যুদ্ধের সময় পারমাণবিক এবং তাপবিদ্যুৎ কেন্দ্র উভয়ই রাশিয়ান বাহিনীর দ্বারা দখল হয়।      প্ল্যান্টটি রাশিয়ান কোম্পানি রোসাটম দ্বারা নিয়ন্ত্রিত হয় বলে জানা গেছে। ১১ সেপ্টেম্বর ২০২২ এ, যখন ষষ্ঠ চুল্লিটির সংযোগ বিচ্ছিন্ন হয়ে যায়, তখন থেকে রাশিয়ার নিয়ন্ত্রণে ইউক্রেনীয় কর্মীদের দ্বারা প্ল্যান্টটি পরিচালনা করা অব্যাহত আছে।
সু্যোগ - সুবিধা
ব্যয়িত পারমাণবিক জ্বালানী, চুল্লির কনটেইনমেন্টের ভিতরে কুলিং পুলে পাঁচ বছর পর্যন্ত সংরক্ষণ করা হয়। তারপর এটি একটি অন-সাইট ড্রাই পিপা স্টোরেজ সুবিধাতে স্থানান্তরিত হয় যেটি ২০০০ সালে চালু করা হয়েছিল চুল্লি এবং খরচ করা জ্বালানী পুলগুলি শীতল করার জন্য কাখোভকা জলাধারের জলের উপর নির্ভর করে। জলাধারটি কাখোভকা হাইড্রোইলেকট্রিক পাওয়ার প্ল্যান্টের বাঁধ দ্বারা তৈরি করা হয়েছে।
২০১৭ সালে, চুল্লি ইউনিট ৩-এ আধুনিকীকরণের কাজ সম্পন্ন হয়েছিল, যা ২০২৭ পর্যন্ত ১০-বছরের আয়ু বৃদ্ধি করতে সক্ষম হয়েছে।
রাইডার্স অন দ্য স্টর্ম
"রাইডার্স অন দ্য স্টর্ম" মার্কিন সাইকেডেলিক রক ব্যান্ড দ্য ডোর্‌স-এর একটি গান। এটি তাদের ষষ্ঠ স্টুডিও অ্যালবাম এল.এ. ওমেন থেকে দ্বিতীয় একক এবং জিম মরিসনের সাথে তাদের সর্বশেষ গান হিসাবে ১৯৭১ সালের জুনে প্রকাশিত হয়েছিল। গানটি মার্কিন যুক্তরাষ্ট্রে বিলবোর্ড হট ১০০ তালিকায় #১৪ তম স্থানে,  এবং ইউকে সিঙ্গেলস চার্টে #২২ তম স্থানে এবং নেদারল্যান্ডসে #৭ম স্থানে অবস্থান নিয়েছিলI
পটভূমি ও সুরারোপ
"রাইডার্স অন দ্য স্টর্ম" একটি সাইকেডেলিক রক গান। গিটারবাদক রবি ক্রিগার এবং কিবোর্ডবাদক রে ম্যানজারেকের মতে, এটি স্ট্যান জোন্স রচিত এবং ভন মনরো জনপ্রিয় "(ঘোস্ট) রাইডার্স ইন দ্য স্কাই: অ্যা কাউবয় লিজেন্ড" দেশাত্ববোধক গান দ্বারা অনুপ্রাণিত। গানের লিরিকের অংশগুবিশেষ স্প্রি কিলার বিলি কুক দ্বারা অনুপ্রাণিত, যার কথা মরিসন ১৯৭০ সালে দ্য ভিলেজ ভয়েসের একটি সাক্ষাৎকারে উল্লেখ করেছিলেন, যেখানে মরিসন কুককে তার এইচডব্লিউওয়াই: আমেরিকান প্যাস্টোরাল স্বল্পদৈর্ঘ্য চলচ্চিত্রের অনুপ্রেরণা হিসাবেও উল্লেখ করেছেন। ক্যালিফোর্নিয়ায় হেঁটে যাওয়ার সময় কুক একটি তরুণ পরিবার সহ ছয়জনকে হত্যা করেছিলেন।
কর্মিবৃন্দ
দ্য ডোর্‌স
অতিরিক্ত সঙ্গীতশিল্পী
কারিগরী
পরিবেশনা
স্বল্পকালীন এল.এ. ওমেন সফরকালীন গানটি কেবল দুটি অনুষ্ঠানে সরাসরি পরিবেশিত হয়েছিল: ১১ ডিসেম্বর, ১৯৭০ সালে টেক্সাসের ডালাসের ফেয়ার পার্ক কলিসিয়ামে, (অনুষ্ঠানের শুরু এবং সমাপ্তি উভয় সময়ে) এবং এবং পরের রাতে লুইসিয়ানার নিউ অরলিন্সের গুদামে। দুটি পরিবেশনাই ছিল জিম মরিসনের সাথে দ্য ডোরসের সর্বশেষ সর্বজনীন পরিবেশনা। নিউ অরলিন্সের পরিবেশনাটি ছিল এই সফরের দ্বিতীয় দিন, তবে শেষ দিনেও এটি পরিবেশিত হয়েছিল, কারণ এই কনসার্টের পরেই এই সফর বাতিল করা হয়েছিল।
পুরী লোকসভা কেন্দ্র
পুরী লোকসভা কেন্দ্রটি ওড়িশা রাজ্যের ২১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর পুরী শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১০৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১০৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১০৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১০৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১১০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১১৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১১৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বিজেডি-এর পিনাকী মিশ্র।
খয়রাপাখ মাছরাঙা
খয়রাপাখ মাছরাঙা (বৈজ্ঞানিক নাম: Pelargopsis amauroptera) (Pale-capped Pigeon), বাদামি মাছরাঙা বা কমলা মাছরাঙা এক প্রজাতির লাল ঠোঁট ও বাদামি ডানা বিশিষ্ট মাছশিকারি পাখি। প্রজাতিটি Alcedinidae (অ্যালসেডিনিডি) গোত্র বা পরিবারের অন্তর্গত Pelargopsis (পেলার্গোপসিস) গণের এক প্রজাতির বৃহদাকায় মাছরাঙা।  খয়রাপাখ মাছরাঙার বৈজ্ঞানিক নামের অর্থ কালোডানা সিন্ধুসারস (গ্রিক: pelagros = সারস, oposis = চেহারা, amauros = কালচে, pteros = ডানাওয়ালা)। সারা পৃথিবীতে প্রায় ১ লাখ ২৬ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমে যাচ্ছে। সেকারণে আই. ইউ. সি. এন. এই প্রজাতিটিকে প্রায়-বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে এদের মোট সংখ্যা সম্বন্ধে তেমন একটা জানা যায়নি, তবে সংখ্যায় এরা বিরল।
বিস্তৃতি
খয়রাপাখ মাছরাঙার মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, মায়ানমার, থাইল্যান্ড, মালয়েশিয়ায় এদের মূল আবাস। ভারত ও বাংলাদেশের সুন্দরবন ও তার আশেপাশের অঞ্চলে এদের বেশি দেখা যায়। মায়ানমারের দক্ষিণ-পশ্চিমাঞ্চল ও তেনাসেরিম, থাইল্যান্ডের পশ্চিম উপকূল, মালয় উপদ্বীপের সমুদ্রতীরবর্তী অঞ্চল ও তৎসংলগ্ন ছোট দ্বীপে এরা বিচরণ করে।
বিবরণ
খয়রাপাখ মাছরাঙার দৈর্ঘ্য কমবেশি ৩৬ সেন্টিমিটার, ডানা ১৫ সেন্টিমিটার, ঠোঁট ৭.৬ সেন্টিমিটার, পা ২ সেন্টিমিটার ও লেজ ৯.২ সেন্টিমিটার। প্রাপ্তবয়স্ক খয়রাপাখ মাছরাঙা মাথা ও ঘাড় বাদামি-কমলা; কাঁধ-ঢাকনি ও ডানা কালচে-বাদামি; পিঠ ও কোমর নীল। প্রান্ত-পালক ডানার বাকি অংশের চেয়ে গাঢ় বাদামি; গলা, বুক, পেট বাদামি-কমলা। ঠোঁট লাল; ঠোঁটের গোড়া থেকে চোখ পর্যন্ত গাঢ় বাদামি টান চলে গেছে। ঠাঁটের আগা ঘন কালচে-বাদামি। এর চোখ বাদামি ও চোখের পাতা ইট-লাল। পা ও পায়ের পাতা লাল। ছেলে ও মেয়েপাখি দেখতে অভিন্ন। অপ্রাপ্তবয়স্ক পাখির দেহ কমলা এবং কাঁধ-ঢাকনির কিনারা ও ডানার পালক ঢাকনি ফিকে রঙের। এছাড়া ঘাড়ে কালো ডোরা থাকে ও দেহতল কালো বর্ণের হয়।
খাদ্য
খয়রাপাখ মাছরাঙার খাদ্যের তালিকায় রয়েছে কাঁকড়া, সরীসৃপ ও মাছ।
প্রজনন
খয়রাপাখ মাছরাঙা মার্চ-এপ্রিল মাসে খাল বা নদীর খাড়া পাড়ে ৩০-৬০ সে.মি. দীর্ঘ ও ১০ সেমি চওড়া সুড়ঙ্গ কেটে বাসা বানায়। ডিম সাধারনত সাদা রঙের ও গোল আকৃতির হয়ে থাকে। সংখ্যায় চারটির মত। ডিমের মাপ ৩.৪ × ২.৮ সেমি।
ব্যারাইট
ব্যারাইট (BaSO4)হচ্ছে ব্যারিয়াম আকর। ব্যারাইট শক্ত পিণ্ড আকারে পাওয়া যায়। এর কঠিনতা ৩.০-৩.৫ এবং আপেক্ষিক গুরুত্ব ৪.৩-৪.৭ । ব্যারাইটের রং সাদা, হলুদ, খয়েরি, লাল অথবা ধূসর। প্রতিক্রিয়া করে এমন শিলার, যেমন চুনাপাথর অথবা ডোলোমাইটের পুন:স্থাপিত অংশে ব্যারাইট সৃষ্টি হয়।
ব্যবহার
গভীর কূপ খননের জন্য বিশেষ এক শ্রেণীর কাদার ওজন বৃদ্ধির জন্য ব্যারাইটের গুঁড়া ব্যবহার করা হয়। রং, কাচ, বিভিন্ন প্রকার রাসায়নিক দ্রব্য এবং কীট-নাশক ওষুধ তৈরি করতে ব্যারাইট ব্যবহৃত হয়।
রাজাখেদাই
রাজাখেদাই (Rajakhedi) ভারতের মধ্য প্রদেশ রাজ্যের সগর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে রাজাখেদাই শহরের জনসংখ্যা হল ১৯,০২৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে রাজাখেদাই এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
ফোর্ট উইলিয়ামের সুপ্রিম কোর্টের বিচারিক আদালত
কলকাতার ফোর্ট উইলিয়ামের সুপ্রিম কোর্টের বিচারিক আদালত ১৭৭৩ সালে নিয়ন্ত্রক আইন দ্বারা ১৭৭৪ সালে প্রতিষ্ঠিত হয়েছিল। এটি কলকাতার মেয়র কোর্টকে প্রতিস্থাপন করেছিল এবং ১৮৬২ সাল পর্যন্ত ব্রিটিশ ভারতের সর্বোচ্চ আদালত ছিল, যখন কলকাতা হাইকোর্ট ভারতীয় উচ্চ আদালত আইন ১৮৬১ দ্বারা প্রতিষ্ঠিত হয়েছিল।
১৭৭৪ সাল থেকে ১৭৮১ সালের পার্লামেন্টের বেঙ্গল জুডিশ্চার অ্যাক্টএর গঠন পর্যন্ত, আদালতটি বঙ্গ, বিহার বা উড়িষ্যার যে কোনও ব্যক্তির বিরুদ্ধে এখতিয়ার দাবি করেছিল। এই প্রথম বছরগুলি আদালতের এখতিয়ার নিয়ে বাংলার সুপ্রিম কাউন্সিলের সাথে বিরোধের জন্য পরিচিত ছিল। সংসদের ১৭৮১ সালের বেঙ্গল জুডিশচার অ্যাক্ট পাস হওয়ার সাথে সাথে এই দ্বন্দ্বের অবসান ঘটে যা সুপ্রীম কোর্টের এখতিয়ারকে কলকাতায় বসবাসকারীদের মধ্যে বা বঙ্গ, বিহার এবং ওড়িশার কোনও ব্রিটিশ বিষয়কে সীমাবদ্ধ করে, যার ফলে কোনও ব্যক্তির উপর আদালতের এখতিয়ার সরিয়ে দেওয়া হয়েছিল। বাংলা, বিহার এবং ওড়িশায় বসবাস করছেন।
আদালত নিজের একটি দ্বিতল ভবন ছিল যা আয়নিক কলাম এবং একটি কলস-শীর্ষে বালস্ত্রেড ছিল এবং রাইটার্স বিল্ডিংয়ের পাশে দাঁড়িয়ে ছিল। এই বিল্ডিংটি এক সময় কলকাতার টাউন হল হিসাবেও কাজ করে। এটি ১৭৯২ সালে ভেঙে ১৮৩২ সালে বর্তমান বিল্ডিং দ্বারা প্রতিস্থাপন করা হয়েছিল।
দশ গম্বুজ মসজিদ
ইতিহাস
১৫শ শতকে খান জাহান বাগেরহাট ও খুলনায় দুটি শহর প্রতিষ্ঠা করে বাংলা শাসন শুরু করেন। এ সময় তিনি এ অঞ্চলে প্রচুর মসজিদ ও অন্যান্য স্থাপনা নির্মাণ করেন। এই দশ গম্বৃজ মসজিদটিও খান জাহানের তৈরি বলেই প্রত্নতত্ত্ববিদগণ ধারণা করেন। পূর্বে মসজিদের স্থানে একটি ছোট মসজিদের অস্তিত্ব ছিল কিন্তু স্থানীয়রা সেটি ভেঙ্গে সেখানে নতুন মসজিদ স্থাপনের প্রাক্কালে পুরাতন একটি স্থাপনা দেখতে পান।
পরবর্তীতে বাংলাদেশ প্রত্নতত্ত্ব অধিদপ্তর সেখানে খননকার্য পরিচালনা করে প্রিাচীন মসজিদটির ধ্বংসাবশেষ অবিষ্কার করেন।
অবকাঠামো
পুরো মসজিদটি ৫০.৫ ফুট দৈর্ঘ্য ও ১৮.১০ ফট প্রস্থ। খননের ফলে সেখানে মসজিদটির চার স্তম্ভের ধ্বংসাবশেষ পাওয়া গিয়েছে। এছাড়াও মসজিদের দেয়ালের কিছু অংশ দৃশ্যমান। প্রত্নতত্ববিদগণ, কাঠঅমো দেখে ধারণা করেন, দশ গম্বুজ বিশিষ্ঠ মসজিদটি ষাট গম্বুজ মসজিদের অনুরূপ নকশা করে তৈরি করা হয়েছিল।
মনে করা হয় কোন প্রকৃতিক দুর্যোগের ফলে মূল মসজিদটি ক্ষতিগ্রস্ত হওয়ার পর প্রাচীন মসজিদর উপর একটি অর্ধ পাকা মসজিদ নির্মাণ করা হয়েছিল।
দীপেন্দ্র সিং আইরি
দীপেন্দ্র সিং আইরি (दीपेन्द्र सिंह ऐरी; জন্ম ২৪ জানুয়ারি ২০০০) একজন নেপালি ক্রিকেটার। আগস্ট ২০১৮ এ, নেদারল্যান্ডসের বিপক্ষে নেপালের প্রথম ওয়ানডে আন্তর্জাতিক (ওয়ানডে) ম্যাচে খেলতে যাওয়া এগারো ক্রিকেটারের মধ্যে তিনি ছিলেন একজন। ২০১২ সালের সেপ্টেম্বরে, তিনি নেপালের টি-টোয়েন্টি আন্তর্জাতিক (টি-টোয়েন্টি) দলের সহ-অধিনায়ক হিসাবে নিয়োগ পেয়েছিলেন।
খেলোয়াড় জীবন
২০১৫-২০১৭– সালের আইসিসি ওয়ার্ল্ড ক্রিকেট লিগ চ্যাম্পিয়নশিপে ১১ মার্চ ২০১৭ তে কেনিয়ার বিপক্ষে নেপালের হয়ে তিনি তার তালিকার প্রথম স্থান অর্জন করেছিলেন লিস্টে অভিষেকের আগে, ২০১৬ সালে নেপালের এর অনূর্ধ্ব -১ Cricket ক্রিকেট বিশ্বকাপের জন্য নেপালের দলে জায়গা পেয়েছিলেন তিনি। ২০১৭ সালে অনূর্ধ্ব -১৯ দলে এশিয়া কাপে তিনি নেপাল জাতীয় অনূর্ধ্ব -১৯ ক্রিকেট দলের অধিনায়ক ছিলেন। তিনি গ্রুপ এ ম্যাচে ভারতের বিপক্ষে ৮৮ রান করেছিলেন এবং ৪/৩৯ নিয়েছিলেন এবং ম্যান অফ দ্য ম্যাচ নির্বাচিত হন। তিনি মোট স্কোর ১৮৫/৮ এ পৌঁছে দিতে ৮৮ রান করেছিলেন।
জানুয়ারী ২০১৮ সালে, তাকে ২০১৮ আইসিসি ওয়ার্ল্ড ক্রিকেট লীগ দুটি টুর্নামেন্টের জন্য নেপালের দলে জায়গা দেওয়া হয়েছিল।
জুলাই ২০১৮ এ, নেদারল্যান্ডসের বিপক্ষে ওয়ানডে আন্তর্জাতিক (ওয়ানডে) সিরিজের জন্য তাকে নেপালের দলে জায়গা দেওয়া হয়েছিল। ২০১৮ ক্রিকেট বিশ্বকাপ বাছাইপর্বের সময় ওয়ানডে স্ট্যাটাস অর্জনের পর এটাই নেপালের প্রথম ওয়ানডে ম্যাচ।
তিনি নেদারল্যান্ডসের বিপক্ষে ২০১৮ এমসিসি ট্রাই-নেশন সিরিজে ২৯ জুলাই ২০১৮ তে নিজের টি-টোয়েন্টি আন্তর্জাতিক (টি-টোয়েন্টি) করেছেন। নেপালের হয়ে নেদারল্যান্ডসের বিপক্ষে তিনি ১ ই আগস্ট ২০১৮-তে ওয়ানডে অভিষেক করেছেন।
আগস্ট ২০১৮ এ, তাকে ২০১৮ এশিয়া কাপ বাছাইপর্বের টুর্নামেন্টের জন্য নেপালের দলে জায়গা দেওয়া হয়েছিল। অক্টোবরে ২০১৮, তাকে ২০১৮–১৯ আইসিসি বিশ্ব টি-টোয়েন্টি এশিয়া বাছাই টুর্নামেন্টের জন্য পূর্ব উপ-অঞ্চল গ্রুপে নেপালের স্কোয়াডে স্থান দেওয়া হয়েছিল। ২০১২ সালের জুনে, তাকে ২০১৮–-১৯ আইসিসি টি-টোয়েন্টি বিশ্বকাপ এশিয়া বাছাইয়ের টুর্নামেন্টের আঞ্চলিক ফাইনালের জন্য নেপালের দলে জায়গা দেওয়া হয়েছিল।
এমসিসির নেপাল সফরকালে তিনি মেরিলিবোন ক্রিকেট ক্লাবের (এমসিসি) বিপক্ষে নেপালের হয়ে ২০১২ সালের ২০১৯ নভেম্বরে প্রথম শ্রেণির আত্মপ্রকাশ করেছিলেন। পরে একই মাসে, ২০১২ সালে বাংলাদেশের উদীয়মান টিম এশিয়া কাপের জন্য নেপালের স্কোয়াডের সহ-অধিনায়ক হিসাবে তাকে মনোনীত করা হয়েছিল। ২০১২ দক্ষিণ এশীয় গেমসে ক্রিকেট টুর্নামেন্টের জন্য নেপালের স্কোয়াডেও তাকে নাম দেওয়া হয়েছিল। তৃতীয় স্থানের প্লে অফ ম্যাচে মালদ্বীপকে পাঁচ উইকেটে পরাজিত করার পরে নেপাল দল ব্রোঞ্জ মেডেল জিতেছিল। ২০২০ সালের সেপ্টেম্বরে, নেপাল ক্রিকেট সংস্থা কর্তৃক কেন্দ্রীয় চুক্তিতে ভূষিত হওয়া আঠারো ক্রিকেটারের মধ্যে তিনি অন্যতম ছিলেন।
পরিবেশ রসায়ন
থাম্ব|ইপিএ পরিবেশগত রসায়ন পরীক্ষাগার পরিবেশ রসায়ন একটি বিজ্ঞান যা প্রকৃতিতে বিদ্যমান রাসায়নিক ও জৈব-রাসায়নিক ক্রিয়াসমূহের বিষয়ে কারণ, ফলাফল ইত্যাদি অনুসন্ধান করে। বায়ু, মাটি এবং জলীয় পরিবেশে বিদ্যমান রাসায়নিক পদার্থ ও বস্তুসমূহের ক্রিয়া-প্রতিক্রিয়া, বিক্রিয়া, পরিবহন, প্রভাব এবং এসবের উপর মানুষ ও জৈবিক বস্তুর প্রভাব পরিবেশ রসায়নের অন্তর্গত। পরিবেশ রসায়নে জলীয় রসায়ন, মাটি বিজ্ঞান এবং ভূ-মন্ডলীয় রসায়নের বিষয়বস্তু জড়িত, এছাড়া পরিবেশ রসায়ন ব্যাপকভাবে বিশ্লেষণাত্মক রসায়নের উপর নির্ভরশীল।
পরিবেশে সংঘটিত বিভিন্ন রাসায়নিক বিক্রিয়াসমূহ এবং এগুলোড় উপরে মানুষের ক্রিয়ার প্রভাব পরিবেশ রসায়নের অন্তর্ভুক্ত। এধরনের স্থানীয় ক্রিয়ার প্রভাব কিংবা বায়ুতে ক্ষতিকর রাসায়নিক পদার্থের উপস্থিতি এবং এর ফলে ভূ-মন্ডলের তথা ওজোন স্তরের নিঃশেষকরণ প্রক্রিয়ার মত বৈশ্বিক ঘটনার প্রভাবও পরিবেশ রসায়নের গবেষণার বিষয়। পরিবেশ রসায়নের লক্ষ্য এসব রাসায়নিক ক্রিয়াসমূহের ব্যাপারে ধারণা প্রদান করা যাতে মানুষের ক্রিয়াকলাপ সঠিকভাবে মূল্যায়ন করা সম্ভব হয়।
পরিবেশ রসায়ন প্রথমেই স্বাধীন অবস্থায় প্রকৃতির ক্রিয়াসমূহ পর্যবেক্ষণ করে; প্রকৃতিতে কোন রাসায়নিক পদার্থ কী পরিমাণে কোন নির্দিষ্ট বিক্রিয়ায় অংশগ্রহণ করে এবং তার প্রভাব কী। এসবের উপর ভিত্তি করে জানা সম্ভব যে প্রকৃতিতে মানুষের নিঃসরণ করা রাসায়নিক পদার্থের ক্রিয়ার প্রভাব কী পরিমাণ। পরিবেশ রসায়নে রসায়নসহ পরিবেশ বিজ্ঞানের বিভিন্ন বিষয় অধ্যয়ন করা হয়। রসায়নের বিভিন্ন বিষয়ের মধ্যে উল্লেখযোগ্য হল রাসায়নিক বিক্রিয়া, সমীকরণ, ঘনমাত্রা, রাসায়নিক একক, রাসায়নিক বিশ্লেষণ ও সংশ্লেষণ।
প্রয়োগ
পরিবেশ রসায়ন সম্পর্কিত বিভিন্ন বিষয় পরিবেশ সংস্থাসমূহ ব্যবহার করে। পরিবেশ রক্ষা সংস্থা এবং পরিবেশের উন্নয়নকামী সংস্থাগুলো পরিবেশ রসায়নের জ্ঞান তাদের কার্যক্রমে ব্যবহার করে। এসবের মধ্যে রয়েছেঃ
মুস্তাফা জামান আব্বাসী
মুস্তাফা জামান আব্বাসী (জন্ম: ৮ ডিসেম্বর, ১৯৩৬) হলেন একজন বাংলাদেশি সঙ্গীতজ্ঞ এবং সঙ্গীত বিষয়ক অধ্যাপক ও গবেষক। তিনি লোক সঙ্গীতশিল্পী ও সুরকার আব্বাসউদ্দীন আহমদের কনিষ্ঠপুত্র। সঙ্গীতে অবদানের জন্য তিনি ১৯৯৫ সালে বাংলাদেশ সরকার প্রদত্ত সর্বোচ্চ বেসামরিক পুরস্কার একুশে পদকে ভূষিত হন। তিনি ইন্ডিপেন্ডেন্ট ইউনিভার্সিটির "কাজী নজরুল ইসলাম এবং আব্বাসউদ্দীন আহমদ গবেষণা ও শিক্ষা কেন্দ্র" এর গবেষক। নজরুল ইসলামকে নিয়ে তার কাজের জন্য তিনি ২০১৩ সালে নজরুল মেলায় আজীবন সম্মাননা লাভ করেন।
প্রারম্ভিক জীবন
আব্বাসী ১৯৩৬ সালের ৮ ডিসেম্বর তৎকালীন ব্রিটিশ ভারতের (বর্তমান ভারত) পশ্চিমবঙ্গের কুচবিহার জেলায় জন্মগ্রহণ করেন। তিনি লোক সঙ্গীতশিল্পী ও সুরকার আব্বাসউদ্দীন আহমদের তৃতীয় এবং কনিষ্ঠ পুত্র। তার বড় ভাই মোস্তফা কামাল ছিলেন বাংলাদেশের প্রধান বিচারপতি। তার বোন ফেরদৌসী রহমান একজন সুরকার ও সঙ্গীতশিল্পী। আব্বাসী ভারতীয় শাস্ত্রীয় সঙ্গীতজ্ঞ ওস্তাদ মুহম্মদ হোসেন খসরু এবং ওস্তাদ গুল মোহাম্মদ খাঁর নিকট সঙ্গীতের তালিম গ্রহণ করেন।
কর্মজীবন
আব্বাসী মোট ৫০টি বই প্রকাশ করেন। তিনি ভাওয়াইয়া গানের উপর দুটি বই প্রকাশ করেন যার মধ্যে ১২০০ গানের উল্লেখ রয়েছে। তিনি জালাল উদ্দিন মুহাম্মদ রুমি, নিফফারি এবং সুলতান বহুর কবিতা নিয়ে কয়েকটি বই প্রকাশ করেছেন। তার অন্যান্য কয়েকটি বই হল আব্বাসউদ্দীন আহমদ, মানুষ ও শিল্পী, কাজী নজরুল ইসলাম, ম্যান অ্যান্ড পোয়েট, পুড়িব একাকী, এবং বাংলা ও ইংরেজিতে নজরুল এবং আব্বাসউদ্দিন স্মৃতিময় অ্যালবাম 'সাগা অব টাইম'।
তিনি আমার ঠিকানা এবং ভরা নদীর বাঁকে টেলিভিশন অনুষ্ঠানের উপস্থাপনা করেছেন। অনুষ্ঠান দুটি বাংলাদেশ টেলিভিশনে প্রচারিত হত।
ব্যক্তিগত জীবন
মুস্তাফা জামান আব্বাসী আসমা আব্বাসীর সাথে বিবাহবন্ধনে আবদ্ধ হন। আসমা একজন শিক্ষাবিদ ও লেখিকা। তাদের দুই কন্যা - সামিরা আব্বাসী এবং শারমিনী আব্বাসী। সামিরা লোকসঙ্গীত, নজরুল সঙ্গীত ও আধুনিক গানের চর্চা ও গবেষণা করছেন।
গ্রন্থতালিকা
মুস্তাফা জামান আব্বাসী রচিত গ্রন্থের তালিকা নিচে দেওয়া হল:
কোলাহল (চলচ্চিত্র)
কোলাহল (The Turmoil) হচ্ছে ১৯৮৯ সালে মুক্তিপ্রাপ্ত ভবেন্দ্রনাথ শইকীয়া পরিচালিত একটি অসমীয়া চলচ্চিত্র। শইকীয়া ১৯৬৯ সালে লেখা এন্দুর নামের গল্পের আধারে ছবিটি নির্মাণ করা হয়। চলচ্চিত্রটিতে অভিনয় করেন রুণু দেবী ঠাকুর, অরুণ নাথ, বিভূ রঞ্জন চৌধুরী ইত্যাদি। চলচ্চিত্রটি ১৯৮৮ সালে অসমীয়া ভাষার শ্রেষ্ঠ চলচ্চিত্রের জাতীয় পুরস্কার (রজত কমল) লাভ করে।
কাঞ্চি
কাঞ্চি হলেন একজন বাংলাদেশি চলচ্চিত্র অভিনেত্রী।
জীবনী
কাঞ্চি ১৯৯৭ সালে মুক্তিপ্রাপ্ত আনন্দ অশ্রু চলচ্চিত্রে সালমান শাহের বিপরীতে অভিনয় করেছিলেন। তিনি ১৯৯৬ সালে পৃথিবী আমারে চায় না শিরোনামের একটি চলচ্চিত্রে অভিনয় করেছিলেন যেটি ছিল নায়ক হিসেবে ফেরদৌস আহমেদের প্রথম চলচ্চিত্র।
নামচি জেলা
thumb|সিক্কিমের পৃষ্ঠপোষক সন্ত [[পদ্মসম্ভব]] thumb|চা বাগান নামচি জেলা (পূর্বনাম: দক্ষিণ সিকিম জেলা) হল ভারতের সিকিম রাজ্যের একটি জেলা। এই জেলার সদর হল নামচি।
ভূগোল
নামচি জেলা ৪০০ থেকে ২০০০ মিটার উচ্চতায় অবস্থিত। তাই বছরের বেশিরভাগ সময়েই এখানকার আবহাওয়া মনোরম। এই জেলার প্রধান শহরগুলি হল নামচি, রাবাংলা, জোরথাং বাজার ও মেল্লি। মায়েনাম বন্যপ্রাণী অভয়ারণ্য এই জেলায় অবস্থিত।
অর্থনীতি
এই জেলায় কিছু সমতল জমি পাওয়া যায় বলে শিল্প গড়ে উঠতে পেরেছে। রাজ্যের অন্যান্য অঞ্চলের তুলনায় এখানে ধস নামার প্রবণতা কম বলে এখানকার রাস্তাগুলির অবস্থা অপেক্ষাকৃত ভাল। নামচির কাছে সিক্কিম চা উৎপাদিত হয়। এই চায়ের জন্য নামচি জেলার বিশেষ খ্যাতি রয়েছে।
জনপরিসংখ্যান
২০১১ সালের জনগণনা অনুসারে, দক্ষিণ সিক্কিম জেলার জনসংখ্যা ১৪৬,৭৪২। এই জনসংখ্যা সেন্ট লুসিয়ার জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬০০তম। এই জেলার জনঘনত্বের হার । দক্ষিণ সিক্কিম জেলার লিঙ্গানুপাতের হার প্রতি ১০০০ পুরুষে ৯১৪ জন। জেলার সাক্ষরতার হার ৮২.০৬%
এই জেলার অধিকাংশ বাসিন্দা নেপালি বংশোদ্ভূত। লেপচা ও ভুটিয়া উপজাতির মানুষেরা এখানকার অন্যতম গুরুত্বপূর্ণ জনগোষ্ঠী। জেলার প্রধান ভাষা নেপালি। নামচি জেলা সিকিমের সবচেয়ে কম জনবহুল অঞ্চলগুলির মধ্যে অন্যতম।
প্রাণী ও উদ্ভিদ
১৯৮৭ সালে নামচি জেলায় মায়েনাম বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
প্রশাসনিক বিভাগ
নামচি জেলা দুটি মহকুমায় বিভক্ত:
গণপ্রজাতন্ত্রী জাঞ্জিবার
গণপ্রজাতন্ত্রী জাঞ্জিবার ( Jamhuri ya watu wa Zanzibar  জাঞ্জিবার দ্বীপপুঞ্জের দ্বীপসমূহ নিয়ে গঠিত ১৯৬৪ সালে প্রতিষ্ঠিত একটি আফ্রিকান রাষ্ট্র। তানজানিয়া প্রতিষ্ঠার জন্য তাঙ্গানিকার সাথে একীভূত হওয়ার আগে এটি এক বছরেরও কম সময় ধরে বিদ্যমান ছিল, যে বছরের অক্টোবরে তানজানিয়া নামকরণ করা হবে।
জনসংখ্যা অনুসারে ইউরোপের শহরের তালিকা
সারণি
লক্ষ করুন: শহরগুলিকে শহরের সীমানার অন্তর্গত জনসংখ্যা এই কলাম অনুসারে বিন্যস্ত করা হয়েছে। গাঢ় করে চিহ্নিত করা শহরগুলো হচ্ছে তাদের দেশের রাজধানী।
ইসলাম পরিষেবায় বাদশাহ ফয়সাল পুরস্কার
ইসলাম পরিষেবায় বাদশাহ ফয়সাল পুরস্কার (পূর্বের পরিচিত ছিল ইসলাম পরিষেবায় বাদশাহ ফয়সাল আন্তর্জাতিক পুরস্কার নামে) হল বাদশাহ ফয়সাল আন্তর্জাতিক পুরস্কারের একটি শাখা।  এটি পুরস্কারের প্রথম শাখাগুলির মধ্যে একটি কারণ এটি ১৯৭৭ সালে প্রতিষ্ঠিত হয়েছিল এবং ইসলামি শিক্ষা শাখার পাশাপাশি ১৯৭৯ সালে প্রথমবারের মতো পুরস্কৃত হয়। এই পুরস্কারটি প্রদানের ক্ষেত্রে প্রার্থীর বৌদ্ধিক বা ব্যবহারিক প্রচেষ্টা, যা ইসলাম ও মুসলিম বিশ্বকে সেবা করে তা বিবেচনা করা হয়, এবং যে কেউ ইসলাম ও মুসলমানদের "তার জ্ঞান ও দা'ওয়াহ" দিয়ে সেবা করেছে বা যে একটি বিশিষ্ট প্রচেষ্টা করেছে যা বাধ্যতামূলক তার বাইরে যায়, যার ফলে ইসলাম ও মুসলমানদের একটি লক্ষণীয় সুবিধা হয়েছে বা হবে এবং পুরস্কারের এক বা একাধিক লক্ষ্য অর্জন করে, তাকেই সাধারণত পুরস্কার গ্রহণের জন্য যোগ্য বলে বিবেচিত করা হয়। এটি সম্পূর্ণ নির্বাচক কমিটির বিবেচনা ও বিচারের ভিত্তিতে হয়ে থাকে।
ইসলাম পরিষেবার শাখাটি একমাত্র শাখা যা পুরস্কারের বছর জুড়ে আটকে রাখা হয়েছে, এবং আবুল আ'লা আল-মওদুদী প্রথম ১৯৭৯ সালে ইসলাম পরিষেবায় বাদশাহ ফয়সাল আন্তর্জাতিক পুরস্কার লাভ করেন। পুরস্কারের প্রথম অনুষ্ঠানে, এবং বাদশাহ খালিদ বিন আবদুল আজিজ আল-সৌদ তাকে এই পুরস্কার হস্তান্তর করেন। সেই সময় তিনি ছিলেন সৌদি আরবের রাজা। ২০২১ সাল পর্যন্ত বিভিন্ন জাতীয়তা এবং ৮টি প্রতিষ্ঠান সহ মোট ৪৮ জন এই পুরস্কার জিতেছেন, তাদের মধ্যে সৌদি আরব রাজ্যের চার রাজা ছিলেনঃ বাদশাহ খালিদ বিন আবদুল আজিজ ১৯৮১ সালে, ফাহাদ বিন আবদুল আজিজ ১৪০৪ হিজরী, আবদুল্লাহ বিন আবদুল আজিজ ২০০৮ সালে, অবশেষে, বাদশাহ সালমান বিন আবদুল আজিজ ২০১৭ সালে, এছাড়াও বেশ কয়েকজন রাষ্ট্রপ্রধান।
বাইহার
বাইহার (Baihar) ভারতের মধ্য প্রদেশ রাজ্যের বালঘাট জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৬৭ মিটার (১৮৬০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বাইহার শহরের জনসংখ্যা হল ১৫,৪০০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বাইহার এর সাক্ষরতার হার বেশি।
রিস ইয়ং
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ক্যান্টারবারি দলের প্রতিনিধিত্ব করেন রিস ইয়ং। দলে তিনি মূলতঃ উইকেট-রক্ষক হিসেবে খেলেছেন। এছাড়াও, ডানহাতে মাঝারিসারির ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
আগস্ট, ২০০৮ সালে নিউজিল্যান্ড এ দলের সদস্যরূপে অস্ট্রেলিয়া ও ভারত গমনের জন্যে মনোনীত হন। ২১ জানুয়ারি, ২০০৯ তারিখে নর্দার্ন ডিস্ট্রিক্টসের বিপক্ষে অকল্যান্ডের সদস্যরূপে নিজস্ব প্রথম একদিনের ক্রিকেটে ১০৯ রানের মনোজ্ঞ শতরান করেন।
নিউজিল্যান্ড দলের পক্ষে খেলার আমন্ত্রণ পাবার পূর্বে কিছুকালের জন্যে যুক্তরাজ্যে পেশাদারী পর্যায়ে খেলেছেন। স্যাডলওয়ার্থ ও জেলা ক্রিকেট লীগে হেসাইড ক্রিকেট ক্লাবের পক্ষে খেলেন। এ দলে নিজেকে তুখোড় ব্যাটসম্যান ও চমৎকার উইকেট-রক্ষক হিসেবে পরিচিত করতে তুলতে সচেষ্ট হন। প্রথম একাদশে খেলার পাশাপাশি অনূর্ধ্ব-১৭, অনূর্ধ্ব-১৫, অনূর্ধ্ব-১৩, অনূর্ধ্ব-১১ ও অনূর্ধ্ব-৯ দলকে প্রশিক্ষণ দিতেন। এছাড়াও, তরুণ উইকেট-রক্ষকদের সাথে নিজেকে দক্ষ করতে তুলতেন। এ সময়ে সেখানে তিনি ক্লাবের অমূল্য সম্পদক ছিলেন।
১৯৯৮-৯৯ মৌসুম থেকে ২০১৩ সাল পর্যন্ত রিস ইয়ংয়ের প্রথম-শ্রেণীর খেলোয়াড়ী জীবন চলমান ছিল। ২০০০-০১ মৌসুমে প্রথমবারের মতো ব্যাটিংয়ের গুরুত্বতা তুলে ধরেন। সেন্ট্রাল ডিস্ট্রিক্টসের বিপক্ষে শতরান করেন। তবে, নিজস্ব দ্বিতীয় শতরানের জন্যে ২০০৮-০৯ মৌসুম পর্যন্ত অপেক্ষার প্রহর গুণতে হয়েছিল। ২০০৮-০৯ মৌসুমে বেশ সুন্দর ক্রীড়ানৈপুণ্য প্রদর্শন করেন। ৫০.৬৩ গড়ে ৫৫৭ রান তুলে অকল্যান্ডের শীর্ষস্থানীয় ব্যাটসম্যানের পরিণত হন। এছাড়াও, ২০১০-১১ ও ২০১১-১২ মৌসুমে ক্যান্টারবারির পক্ষে দুইটি মৌসুম অতিবাহিত করেন। এরপর, পুনরায় অকল্যান্ডে ফিরে আসেন।
এক দশক অকল্যান্ডের পক্ষে ঘরোয়া ক্রিকেটে অংশ নেয়ার পর জাতীয় দল নির্বাচকমণ্ডলীর দৃষ্টি আকর্ষণে সক্ষম হন। নিউজিল্যান্ড এ দলের সাথে দূর্দান্ত ক্রীড়াশৈলী প্রদর্শনের কারণে ব্রেন্ডন ম্যাককুলামের সহকারী হিসেবে মনোনীত হন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন রিস ইয়ং। ৭ জানুয়ারি, ২০১১ তারিখে হ্যামিল্টনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৯ ডিসেম্বর, ২০১১ তারিখে হোবার্টে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
২১ আগস্ট, ২০০৯ তারিখে শ্রীলঙ্কার বিপক্ষে টেস্ট খেলায় অংশগ্রহণের উদ্দেশ্যে তাকে নিউজিল্যান্ড ক্রিকেট দলের সদস্য করা হয়। এ পর্যায়ে নিয়মিত উইকেট-রক্ষক ব্রেন্ডন ম্যাককুলাম ও বিকল্প উইকেট-রক্ষক জেসি রাইডার - উভয়েই পেটের সমস্যায় আক্রান্ত হয়ে পড়েছিলেন। জানুয়ারি, ২০১১ সালে পাকিস্তানের বিপক্ষে নিজস্ব প্রথম টেস্টে অংশ নেন। এরফলে, নিজস্ব শততম প্রথম-শ্রেণীর ক্রিকেট খেলায় অংশ নেন তিনি। হোবার্টে সফরকারী অস্ট্রেলিয়ার বিপক্ষে সিরিজের শেষ টেস্টে অংশ নেন। জুলাই, ২০১৩ সালে ক্রিকেট খেলা থেকে অবসর গ্রহণ করেন।
ফ্লোরাইট
ফ্লোরাইট‌‌‌‌‌‌ একটি রাসায়নিক যা ফ্লোরিনের একটি লবণ। ফ্লোরিনের একটি উৎকৃষ্ট আকর হচ্ছে ফ্লোরাইট। ।
ভৌত ধর্ম
নানা বর্ণের ফ্লোরাইট দেখা যায়। তবে হালকা সবুজ, হলুদ অথবা নীল রং এর ফ্লোরাইট সচরাচর পাওয়া যায়। পানিতে কিছুটা দ্রবণীয়। এর কঠিনতা ৪.০ এবং আপেক্ষিক গুরুত্ব ৩.০-৩.২।
খনিজ ফ্লোরাইটের উৎস
ফ্লোরাইট সাধারণত ভাঁজবহুল, দানাদার এবং আঁশযুক্ত পিণ্ড আকারে পাওয়া যায়। কিউব আকৃতির স্ফটিক হিসেবেও এটা পাওয়া যেতে পারে। এবং ফ্লোরাইট সব শ্রেণীর শিলার ফাটলে কম-বেশি পাওয়া যায়। তবে, চুনাপাথর, ডোলোমাইট ও গ্রানাইট জাতীয় শিলার সঙ্গে এর সংশ্লিষ্টতা একটু বেশি।
ব্যবহার
ইস্পাত এবং সাদা ও রঙিন কাচ তৈরিতে ফ্লোরাইট ব্যাপকভাবে ব্যবহৃত হয়।
গবলিন মোড
গবলিন মোড হল একটি নিওলজিজম যা একজনের স্ব-চিত্রের জন্য উদ্বেগ ছাড়াই হেডোনিস্টিক পদ্ধতিতে সামাজিক প্রত্যাশাকে প্রত্যাখ্যান করার জন্য। যদিও শব্দটির ব্যবহার বিভিন্ন সংজ্ঞা সহ ২০০৯ থেকে শুরু হয়েছে, ২০১৫ সালে যুক্তরাজ্য ভিত্তিক স্ক্রুবল কমেডিয়ান স্যাম জেলবার্ট তার বন্ধু টোবিকে নিউ ইয়র্ক সিটির একটি হোটেল রুমে "গোবলিন মোডে যাচ্ছে" লক্ষ্য করলে এটি মূলধারায় আনা হয়েছিল বলে মনে করা হয়।
২০২২ সালে এই শব্দটি আবার ভাইরাল হয়েছিল টুইটার শিটপোস্টার @জুনিপার-এর একটি টুইটের কারণে যা অভিনেত্রী জুলিয়া ফক্সের সাথে একটি সাক্ষাত্কারের একটি ডক্টরড নিউজ শিরোনাম সমন্বিত করেছে, তাকে এই শব্দগুচ্ছটি ব্যবহার করেছে বলে অভিহিত করা হয়েছে। ছবিটি গবলিন মোডের জন্য অনলাইন অনুসন্ধানে একটি বড় বৃদ্ধির প্ররোচনা দেয়, ফক্সকে স্পষ্ট করতে নেতৃত্ব দেয় যে সে এই শব্দটি ব্যবহার করেনি। গবলিন মোড একটি ভাইরাল রেডডিট পোস্টের সাথেও লিঙ্ক করা হয়েছে যেখানে একজন ব্যবহারকারী বাড়িতে একা থাকাকালীন "একটি গবলিনের মতো" অভিনয় করার কথা স্বীকার করেন।
শব্দটি টিকটকের মতো সোশ্যাল মিডিয়া প্ল্যাটফর্মে দ্রুত ভাইরাল হয়ে যায়, প্রায়শই কটেজকোর বা স্ব-উন্নতির মতো অন্যান্য প্রবণতার প্রতিক্রিয়া হিসাবে। 2022 সালের এপ্রিল মাসে, ব্যবসায়িক ম্যাগনেট ইলন মাস্ক তার "গবলিন মোডে" থাকার জন্য তার টুইটার, Inc. এর প্রস্তাবিত অধিগ্রহণকে স্পষ্টভাবে দায়ী করে একটি চিত্র ম্যাক্রো পোস্ট করেছিলেন। জুন ২০২২-এ, শব্দটি Dictionary.com-এ "একটি আচরণের জন্য একটি অপবাদ শব্দ হিসাবে সংজ্ঞায়িত করা হয়েছিল যা ইচ্ছাকৃতভাবে এবং নির্লজ্জভাবে মৌলিক অভ্যাস এবং ক্রিয়াকলাপগুলিকে পাত্তা না দিয়ে অন্তর্ভুক্ত করে। 2022 সালের ডিসেম্বরে, অনলাইন উত্তরদাতারা অক্সফোর্ড ভাষাগুলির সংক্ষিপ্ত তালিকা থেকে শব্দটি নির্বাচন করেছেন, যার মধ্যে মেটাভার্স এবং #IStandWith, বছরের সেরা শব্দ হিসাবে অন্তর্ভুক্ত রয়েছে। গবলিন মোডের জনপ্রিয়তা সোশ্যাল মিডিয়া ব্যবহারকারীদের দ্বারা প্রায়ই উপস্থাপিত অনুভূত সাবধানে কিউরেটেড জীবনধারা প্রত্যাখ্যানের সাথে যুক্ত হতে পারে। এই প্রবণতাটি সমাজে কোভিড-১৯ মহামারীর প্রভাবগুলির সাথে মোকাবিলা করার একটি পদ্ধতির সাথেও যুক্ত হয়েছে কারণ এটিকে জীবনযাপনের একটি উপায় হিসাবে বর্ণনা করা হয়েছে যা মানুষকে সামাজিক নিয়ম প্রত্যাখ্যান করার অনুমতি দেয় এবং তাদের মৌলিক প্রবৃত্তি আলিঙ্গন।
বামফ্রন্ট (পশ্চিমবঙ্গ)
বামফ্রন্ট (পশ্চিমবঙ্গ) বা পশ্চিমবঙ্গের বাম জোট হল ভারতের পশ্চিমবঙ্গ রাজ্যের রাজনৈতিক দলগুলির একটি জোট। এটি ১৯৭৭ সালের জানুয়ারিতে গঠিত হয়, প্রতিষ্ঠাতা দলগুলি হ'ল ভারতের কমিউনিস্ট পার্টি (মার্কসবাদী), নিখিল ভারত ফরোয়ার্ড ব্লক, বিপ্লবী সমাজতান্ত্রিক দল, মার্কসবাদী ফরোয়ার্ড ব্লক, বিপ্লবী কমিউনিস্ট পার্টি অফ ইন্ডিয়া এবং বিপ্লবী বাংলা কংগ্রেস। অন্যান্য দলগুলি পরবর্তী বছরগুলিতে যোগদান করে, বিশেষত ভারতের কমিউনিস্ট পার্টি।
বামফ্রন্ট ১৯৭৭–২০১১ সাল পর্যন্ত টানা সাত বার রাজ্যকে শাসন করে। এর সদস্য জ্যোতি বসু পাঁচ মেয়াদে এবং বুদ্ধদেব ভট্টাচার্য দুই মেয়াদে মুখ্যমন্ত্রী হিসেবে দায়িত্ব পালন করেন। সিপিআই (এম) এই জোটের প্রভাবশালী শক্তি। ২০১১ সালের পশ্চিমবঙ্গ বিধানসভা নির্বাচনে বামফ্রন্ট সংখ্যাগরিষ্ঠ আসন লাভ করতে ব্যর্থ হয় এবং বামদলটি রাজ্য শাসন থেকে পদত্যাগ করে। ২০১৬ সালের দিকে বিমান বসু পশ্চিমবঙ্গ বামফ্রন্ট কমিটির চেয়ারম্যান নির্বাচিত হন।
পটভূমি
পশ্চিমবঙ্গ বাম দল এবং ভারতীয় জাতীয় কংগ্রেস বিরোধী দলগুলির সহযোগিতায় বিগত বিভিন্ন প্ল্যাটফর্মে বামফ্রন্টের শেকড় রয়েছে। এর উদাহরণ হ'ল ইউনাইটেড বামফ্রন্ট, পিপলস ইউনাইটেড বামফ্রন্ট এবং ইউনাইটেড ফ্রন্ট যা পশ্চিমবঙ্গ ১৯৬৭-৭১ সাল পর্যন্ত শাসন করে। তবে, ১৯৭৭ সালের মার্চ মাসে লোকসভা নির্বাচনের আগে সিপিআই (এম) এর নেতৃত্বে বাম দলগুলি কংগ্রেস বিরোধী বিরোধী শক্তির সাথে সহযোগিতায় অতীত নেতিবাচক অভিজ্ঞতার ভিত্তিতে নিজেদের মধ্যে একটি জোট গঠনের সিদ্ধান্ত নেয়। ১৯৭৭ সালের জানুয়ারিতে জরুরি অবস্থার দমনমূলক পরিস্থিতি শিথিল হওয়ার কারণে বামফ্রন্ট প্রতিষ্ঠা করা হয়। বামফ্রন্টের ছয় প্রতিষ্ঠাতা দলগুলি, অর্থাৎ সিপিআই (এম), অল ইন্ডিয়া ফরোয়ার্ড ব্লক, বিপ্লবী সমাজতান্ত্রিক দল, মার্কসবাদী ফরোয়ার্ড ব্লক, বিপ্লবী কমিউনিস্ট পার্টি অফ ইন্ডিয়া এবং বিপ্লবী বাংলা কংগ্রেস একটি সাধারণ কর্মসূচি প্রকাশ করে। বামফ্রন্ট জনতা পার্টির সাথে একত্রে একটি নির্বাচনী সমঝোতায় লোকসভা নির্বাচন লড়ে।
লোকসভা নির্বাচনে বাম-জনতা জোট
১৯৭৭ সালের লোকসভা নির্বাচনে বামফ্রন্ট ৪২ টি পশ্চিমবঙ্গ লোকসভা কেন্দ্রের মধ্যে ২৬ টিতে প্রতিদ্বন্দ্বিতা করে; সিপিআই (এম) ২০ টি আসন, আরএসপি ৩ টি আসন এবং এআইএফবি ৩ আসনের জন্য প্রার্থী দেয়। সিপিআই (এম) ১৭ টি, এআইএফবি ৩ টি এবং আরএসপি ৩ টি আসনে জয় লাভ করে। পশ্চিমবঙ্গ রাজ্যে বামফ্রন্টের সম্মিলিত ভোট ৫০,৯৯,০৭৭ টিতে পৌঁছায়(রাজ্যে প্রাপ্ত ভোটের ৩৩.৪%)।
বিধানসভা ভোটে বাম জয়
পরবর্তীকালে ১৯৭৭ সালের পশ্চিমবঙ্গের বিধানসভা নির্বাচনের আগে বামফ্রন্ট এবং জনতা পার্টির মধ্যে আসন ভাগাভাগির আলোচনায় যুক্তফ্রন্ট ভেঙে যায়। বামফ্রন্ট জনতা পার্টিকে ৫৬% আসন প্রার্থী প্রদান এবং জেপি নেতা প্রফুল্ল চন্দ্র সেনকে মুখ্যমন্ত্রী হিসাবে পদের প্রস্তাব দিয়েছিল, কিন্তু জেপি ৭০% আসনের উপর জোর দিয়েছিল। বামফ্রন্ট এর পরে নিজেরাই নির্বাচন করতে চেয়েছিল। এটি নির্বাচনের আগে ৩৬-দফা ইশতেহার (ঘোষণাপত্র) জারি করে। বামফ্রন্টের ইশতেহারের ৩২-দফা যুক্তফ্রন্টের গত ইশতেহারের সাথে মিল ছিল।
সিপিআই (এম) ২২৪ টি আসনে, এআইএফবি ৩৬ টি আসনে, আরএসপি ২৩ টি আসনে, এমএফবি ৩ টি আসনে, আরসিপিআই ৪ টি আসনে এবং বিবিসি ২ টি আসনে প্রতিদ্বন্দ্বিতা করে।   চাকদহ আসনে বামফ্রন্ট সমর্থিত স্বতন্ত্র প্রার্থীও ছিলেন।
বামফ্রন্ট ২৯৪ টি আসনের মধ্যে ২৩১ টিতে বিজয়ী হয়ে নির্বাচনে জয়লাভ করে। সিপিআই (এম) ১৭৮ টি আসন, এআইএফবি ২৫ টি আসনে, আরএসপি ২০ টি আসনে, এমএফবি ৩ টি আসনে, আরসিপিআই ৩ টি আসনে এবং স্বতন্ত্র দল ১ টি আসনে জয়লাভ করে। উত্তরবঙ্গে এআইএফবি এবং আরএসপি উল্লেখযোগ্য সংখ্যক আসনে জয়ী হয়। বামফ্রন্টের সম্মিলিত ভোট ছিল ৬,৫৬৮,৯৯৯ টি (রাজ্যে মোট ভোটদানের ৪৫.৮%)। নির্বাচনী ফলাফলটি বামফ্রন্টকে বিস্মিত করে, কারণ জনতা পার্টির সাথে প্রাক-নির্বাচনী আসন ভাগাভাগির আলোচনার ৫২% আসন প্রস্তাব করেছিল তারা।
প্রথম বামফ্রন্ট সরকার
১৯৭৭ সালের নির্বাচনের পরে সোশালিস্ট পার্টি বামফ্রন্টে যোগ দেয়। বামফ্রন্ট সরকারের আগমনের পূর্বে পশ্চিমবঙ্গের রাজনৈতিক পরিবেশ বিশৃঙ্খল ছিল এবং নতুন মন্ত্রিসভা শৃঙ্খলা প্রতিষ্ঠায় লড়াই শুরু করে। প্রশাসনের প্রথম বছরগুলি ছিল নড়বড়ে, কারণ সিপিআই (এম) একটি পুঁজিবাদী কাঠামোর মধ্যে কমিউনিস্ট সরকার পরিচালনার ধারণার সাথে লড়াই করেছিল। নতুন জোটের শরিকরা বহুজাতিক কর্পোরেশনগুলিকে পশ্চিমবঙ্গে বিনিয়োগের জন্য আমন্ত্রণ জানানো নিয়ে উদ্বেগ প্রকাশ করে।
অভিযান বর্গা এবং পঞ্চায়েত ভোট
বামফ্রন্ট প্রশাসনের প্রাথমিক পর্যায়ে দুটি মূল অগ্রাধিকার ছিল ভূমি সংস্কার এবং প্রশাসনের বিকেন্দ্রীকরণ। ১৯৭৭ সালের ২৯ সেপ্টেম্বর মাসে 'পশ্চিমবঙ্গ ভূমি (সংশোধনী) বিল'টি পাস হয়। অভিযান বর্গা বা অপারেশন বার্গার মাধ্যমে, যেখানে ভাগ-চাষিদের তাদের জমির উপর উত্তরাধিকার সূত্রে অধিকার দেওয়া হয়, ১.৪ মিলিয়ন একর জমি ১.৪ মিলিয়ন বর্গাদার বা ভাগচাষীদের মধ্যে বিতরণ করা হয়। ১৯৭৮ সালের ৪ জুন ত্রি-স্তরের পঞ্চায়েত স্থানীয় সংস্থাগুলি রাজ্য জুড়ে নির্বাচিত হয়, যে নির্বাচনগুলিতে বামফ্রন্ট একটি দুর্দান্ত বিজয় অর্জন করে। ১৯৭৮ থেকে ১৯৮২ সালের মধ্যে প্রায় ৮,০০,০০০ একর জমি ১.৫ মিলিয়ন পরিবারকে বিতরণ করা হয়। বামফ্রন্ট সরকারকে বাংলাদেশের মুক্তিযুদ্ধ ও তীব্র বন্যার দ্বারা সৃষ্ট শরণার্থী পরিস্থিতি মোকাবিলার জন্যও কৃতিত্ব দেওয়া হয়।
১৯৮০-এ লোকসভা নির্বাচন
১৯৮০ সালের লোকসভা নির্বাচনের আগে বামফ্রন্ট এবং ভারতের কমিউনিস্ট পার্টি একটি আসন ভাগাভাগির চুক্তি করে। সিপিআই (এম) ৩১ টি আসন, আরএসপি ৪ টি আসন, এআইএফবি ৪ টি আসন এবং সিপিআই ৩ টি আসনে প্রতিদ্বন্দ্বিতা করে। সিপিআই (এম) ২৮ টি আসন, সিপিআই ৩ টি আসন, এআইএফবি ৩ টি আসন এবং আরএসপি ৪ টি আসনে জয়ী হয়। পশ্চিমবঙ্গে যৌথ ভাবে বামফ্রন্ট-সিপিআই ভোট সংখ্যা ১১,০৮৬,৩৫৪ টিতে পৌঁছায় (রাজ্যে মোট প্রাপ্ত ভোটের ৫২.৭%)।
১৯৮০ সালের ২ মে বামফ্রন্ট রাজ্য সরকারী কর্মীদের বিগত আচরণবিধি বাতিল করে, যা ধর্মঘটের অধিকারকে সীমাবদ্ধ করে।
তিন নতুন সদস্য
১৯৮২ সালে বামফ্রন্ট তিনটি নতুন সদস্য অর্জন করে, ১৯৮২ সালের পশ্চিমবঙ্গ বিধানসভা নির্বাচনের আগে সিপিআই বামফ্রন্টে যোগ দেয় এবং সমাজতান্ত্রিক দলকে ডেমোক্র্যাটিক সোশ্যালিস্ট পার্টি (প্রবোধচন্দ্র) এবং পশ্চিমবঙ্গ সমাজতান্ত্রিক দল (ডিএসপি এবং ডাব্লুবিএসপি) বিভক্ত করা হয়ে উভয় বামফ্রন্টের সদস্য দল হয়ে উঠেছে। জোটের সম্প্রসারণে কিছুটা পুরনো ও ছোট বামফ্রন্টের অংশীদারেরা অস্বস্তিতে পরে এবং দাবি করে যে সিপিআই (এম) রাজনৈতিকভাবে এটি মিশ্রিত করছে। জোটের সম্প্রসারণের পরে মন্ত্রীর দপ্তর বিতরণের বিষয়েও মতবিরোধ ছিল।
১৯৮২ সালের বিধানসভা নির্বাচন
বিধানসভা নির্বাচনে সিপিআই (এম) ২০৯ টি আসন, সিপিআই ১২ টি আসন, এআইএফবি ৩৪ টি আসন এবং আরএসপি ২৩ টি আসনে প্রতিদ্বন্দ্বিতা করে। বামফ্রন্টের আরও ১৬ জন প্রার্থী (আরসিপিআই, ডাব্লুবিএসপি, ডিএসপি, বিবিসি, এমএফবি) ছিলেন এবং স্বতন্ত্র প্রার্থীও প্রতিদ্বন্দ্বিতা করে।
খাম্বে রাজ্য
বোম্বে প্রেসিডেন্সির গুজরাজ বিভাগের খেড়া এজেন্সির একমাত্র রাজ্য ছিলো এটি, যা পরে ১৯৩৭ খ্রিস্টাব্দে বরোদা এবং গুজরাত রাজ্য এজেন্সি ও আরো পরে ১৯৪৪ খ্রিস্টাব্দে বরোদা, পশ্চিম ভারত ও গুজরাত রাজ্য এজেন্সির অংশীভূত করা হয়৷